SUID-AFRIKAANSE RADIOLIGA NUUS SONDAG 25 DESEMBER 2016 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuusbulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG: 

BHF LANG AFSTAND KONTAKTE 

BO KAROO AMATEUR RADIO KLUB RAAD VERKIESING 
en 

DAGBOEK VAN GEBEURE 


Ons begin vanmore se bulletin met Kerswense vir al ons Christen amateur 
vriende: Aan elkeen wat vandag die geboorte van Jesus Christus herdenk, ons 
wense vir `n Geseënde Kersfees. Mag vrede, vreugde, dankbaarheid en liefde 
vandag met elkeen van u wees. 


** Hierdie is die seisoen om lang afstand kontakte te maak op BHF, selfs met 
lae krag. Desember tot Februarie kan BHF kontakte op 144 MHz van et- 
like duisende kilometer oor die see oplewer deur middel van tropo geleiding. 
Landswye kontakte kan ook in die oggend of snags plaasvind. Sporadiese-E 
(Es) voortplanting piek in Januarie wanneer die 50 MHZ band baie sterk seine 
produseer tot 2500 km. Es kommunikasie is ook moontlik op 70 MHz en 144 
MH. ESB en FM kontakte is ook reeds gemaak op 50 MHz tydens die Kwad- 
rantids meteoor storting vroeg in Januarie terwyl digitale kontakte op 144 MHz 
tydens hierdie periode moontlik is. PLaaslike Es kontakte verskyn gewoonlik in 
die oggend en laatmiddag terwyl DX van Namibië of verder noord vir `n uur of 
wat tydens die middag plaasvind. Moenie die geleentheid mis nie en monitor 
die 50 MHz bakens vir vroeë waarskuwing en geniet Es openinge soos die VK 
en ZL staties doen. 


** Tydens die 2016 AJV van die Bo Karoo Amateur radio klub te Die Sandgat 
is die volgende persone gekies vir die raad vir 2017: 


Voorsitter ZS3PG Pieter Gaybba 
Ondervoorsitter ZS1TBP Thys Louw 
Sekretaris ZR3PA Alta Gaybba 


Kompetisie Koërdineerder ZS1DJR Cobus Rabe 
Tegnies ZS6MAJ Nico Engelbrecht 

WAGS en WAZS ZSACGR, Christie Grobelaar 
Addisionele lid ZS3WL Woody Collet 


Ons glo en vertrou dat die gekose lede die Klub van krag sal laat gaan. Ons as 
klub is opgewonde oor die nuwe bloed in die stokperdjie en ons sien uit na `n 
nuwe jaar vol uitdagings. 


Ons wens ons lede en alle ander radio amateurs net die beste toe vir die jaar 
wat kom. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is tans geen sonvlekke sigbaar nie en bykans geen kans vir ernstige 
sonfakkels nie. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van ongeveer 18 vir die week gebruik. 


Amateurs kan goeie openinge op die 15 tot 3dm bande verwag. 
Besoek gerus die webtuiste spaceweather.sansa.org.za vir meer inligting. 
** Kom ons loer nou na gebeure vir die volgende paar weke: 


31 Desember Einde van die 2016 CO Maraton 1 Januarie Begin van die 2017 
CG@ Maraton 14 - 15 Januarie Hunting Lions in the Air 20 - 22 Januarie 
PEARS Nasionale BHF/UHF Kompetisie 28 Januarie Somer ORP Naelloop 


Om die bulletin mee af te sluit `n opsomming van ons hoofberig: Hierdie is die 
seisoen om lang afstand kontakte te maak op BHF, selfs met lae krag. Desember 
tot Februarie kan BHF kontakte op 144 MHZ van etlike duisende kilometer oor 
die see oplewer deur middel van tropo geleiding. 


Dit bring ons aan die einde van hierdie bulletin. 


Die Suid-Afrikaanse Radio liga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radio liga webtuiste onder die “news inbox” skakel nie later as die 
Donderdag wat die bulletin datum vooraf gaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laersyband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n Potgooi deur 
Dick, ZS6RO, is ook beskikbaar. `n Heruitsending vind op Maandae om 18:30 
plaaslike tyd op 4 685 kHz plaas. 


Ons ontvang graag jou sein rapporte, kommentaar en voorstelle, stuur `n €- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuus uitsending van die Suid-Afrikaanse Radio liga, 
saamgestel deur Emile Venter, ZS6V, en gelees deur... ui ves ek oes ek He Be Ge be Ge Gee Gee aak Gee aak Re 


Die Afrikaanse nuus span groet nou en wens jou “n mooi week toe. Totsiens. 


/EX 


